text: Højskole har haft venteliste til julekursus
  25 december 2018 kl. 16.36
  Askov Højskole har i år haft folk på venteliste til at holde jul på højskolen. 102 kursister er der plads til.
  Rundt om i landet er man i dag vågnet op til ventende opvask og gavepapir på gulvet hjemme hos familie og venner, men ikke hos de 102 julekursister på Askov Højskole.
  Rikke Holm, forstander, Askov Højskole: "Nogle vil væk fra familien - andre tager på højskole for at lære nye mennesker at kende og få en masse kulturelle input."
  I stedet for en jul i familiens skød har de slået pjalterne sammen og valgt højskolelivet i seks dage, og det er mere populært end nogensinde i Askov.
  - Vi har haft folk på venteliste i flere uger op til jul. Nogle vil væk fra familien - andre tager på højskole for at lære nye mennesker at kende og få en masse kulturelle input, siger Rikke Holm, forstander på Askov Højskole.
  Julekurset i Askov byder i år blandt andet på foredrag med Søren Ryge Petersen og forhenværende chefredaktør på Der Nordschleswiger, Siegfried Matlok, og der er tur til julemarked i Flensborg og rundvisning på Vadehavcentret.
  